jkorsvik/nowiki_second_scrape_merged huggingface dataset:
Klunkeflaske

Klunkeflaske eller klukkeflaske er en flaske som er snevret inn slik at den ligner på et timeglass. Over- og underdelen er forbundet med 5 tynne rør. Klunkeflaska ble gjerne brukt til servering av brennevin. Når en skjenket måtte luften i flasken passere innsnevringen, og da oppsto en klukkende lyd (klunking). Når flaska så ble snudd tilbake, klukket den igjen. Skjenkingen kunne derfor føre til mere moro enn med vanlig karaffel. Klunkeflaska ble fort populær og ble brukt både i borgerlig  og folkelig drikkekultur. Den er produsert både i klart, røkfarget og grønt glass.
Klunkeflasken ble et populært produkt da glassindustrien startet opp i Norge på 1700-tallet. Da var den allerede vel kjent i de tyske glassverkene, og fasongen har røtter tilbake til senmiddelalderen da det var populært med forskjellige typer skjemteflasker.På Gjøvik Glassverk ble klunkeflaskene produsert i klart glass med standard størrelser 1/4, 1/2, 3/4 og 1 pott. Klunkeflasker var svært populære som romantiske kuriositeter på midten av 1800-tallet. Det blir fortsatt laget klunkeflasker, bl.a. på Hadeland Glassverk, men det er ingen stor produksjon. I dag brukes klunkeflasker gjerne til akevitt.
Testing har vist at ikke alle flasker som etter bygningen burde klukke, gjør det. 


== Litteratur ==
Korshavn, Jan Håvard (1994): Norsk empire glass. Gjøvigs Glasværk 1807-1843. Gjøvik. ISBN 82-09323-21-2
Polak, Ada (1958): Glassboken. Oslo.
Østby, Jon Birger (1983): Nomenklatur for drikkestell, med tegninger av Torill Sand. Oslo


== Referanser ==


== Eksterne lenker ==
Klunkeflasker i DigitaltMuseum
Fylkesvei 5720

Fylkesvei 5720 (Fv5720) går mellom Grovøyane og Erdal i Stryn kommune i Sogn og Fjordane. Veien er 3,9 km lang.


== Kommuner og knutepunkter ==

 StrynHjellevegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5720
(no) Statens vegvesen – trafikkmeldinger
Lombard Street (London)

Lombard Street er ei gate i City of London. Den går fra Bank undergrunnsstasjon til Gracechurch Street.
Fram til 1980-tallet hadde et stort antall britiske banker – blant dem Barclays Bank –  sitt hovedkontor i Lombard Street, som helt siden middelalderen har vært et sted for pengeutlånere. Gata har navn etter lombardene som sammen med venetianere overtok utlånsvirksomheten i London etter at jødene var blitt fordrevet fra England i 1290. Selv om mange banker har flytta ut, er Lombard Street fortsatt en av de mer prestisjefylte for finansiell virksomhet i London.
Lloyd's kaffehus, som seinere ble Lloyd's of London, flytta til Lombard Street fra Tower Street i 1691. Her begynte de å utgi Lloyd's News, forløperen for Lloyd's List. Lloyd's flytta i 1984 til den nye Lloyd's building i Lime Street.
I Lombard Street ligger også de to kirkene St Mary Woolnoth og St Edmund the King.
Fylkesvei 5722

Fylkesvei 5722 (Fv5722) går mellom Storesunde og Flo i Stryn kommune i Sogn og Fjordane.


== Kommuner og knutepunkter ==

 StrynFlovegen 


== Galleri ==

		
		
		
		
		
		
		
		
		
		
		
		
		
		
		
		
		
		
		
		


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5722
(no) Statens vegvesen – trafikkmeldinger
United States Copyright Office

U.S. Copyright Office er en avdeling i det amerikanske Kongressbiblioteket som forvalter fortegnelsene over registrering av opphavsrett til åndsverk (copyright) i USA.
Avdelingen ble opprettet i 1870, med Thorvald Solberg som den første sjefen. Sjefen har tittelen Register of Copyrights.


== Se også ==
U.S. Patent and Trademark Office


== Referanser ==


== Eksterne lenker ==
U.S. Copyright Office
Fylkesvei 5724

Fylkesvei 5724 (Fv5724) går mellom Olden og Briksdalsbre Fjellstove i Stryn kommune i Sogn og Fjordane. 
Frem til 2019 hadde veien betegnelsen fylkesvei 724 (Sogn og Fjordane).


== Kommuner og knutepunkter ==

 Stryn


== Galleri ==

		
		
		
		


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5724
(no) Statens vegvesen – trafikkmeldinger
Corrado Barazzutti

Corrado Barazzutti (født 19. februar 1953 i Udine) er en tidligere italiensk tennisspiller.
Barazzutti var italiensk mester 1976–81 og han vant en internasjonal turnering i løpet av sin tenniskarriere (Kairo 1980). Hans beste resultat i Grand Slam-turneringene var to semi-finaler, US Open i 1977 og French Open i 1978. Han tapte for henholdsvis Jimmy Connors og Björn Borg.
Han spilte også 44 kamper på Italias Davis Cup-lag og er nå ikke-spillende kaptein på laget.


== Referanser ==


== Eksterne lenker ==
Officina del Tennis di Corrado Barazzutti (italiensk)
(en) Corrado Barazzutti – ATP-touren 
(en) Corrado Barazzutti – ITF Tennis 
(en) Corrado Barazzutti – Davis-cupen
Spellemannprisen 1994

Spellemannprisen 1994 var den tjuetredje utgaven av Spellemannprisen. Utdelingsseremonien fant sted lørdag 4. mars 1995 i Håkons hall på Lillehammer. Øystein Sunde ble Årets spellemann. Sunde ble dermed den eneste soloartisten som har fått denne utmerkelsen to ganger; første gang var under 1989-utdelingen. I tillegg ble han kåret til Årets spellemann som medlem av Gitarkameratene under 1990-utdelingen. Anne Grete Preus ble årets store vinner med tre priser for albumet Millimeter.
Det var en større omlegging av klassene foran utdelingen. Sjangerklassene pop, rock, vise, roots & country og underholdning forsvant, og ble erstattet av de sjangernøytrale klassene årets kvinnelige artist og årets mannlige artist, årets gruppe, årets album og årets låt. Klassen beste plateomslag var tilbake etter å ha blitt delt ut forrige gang under 1989-utdelingen, mens klassene kammermusikk og orkestermusikk hadde blitt slått sammen til klassisk musikk/samtidsmusikk. Det ble ikke delt ut noen pris i åpen klasse. For å kåre Årets spellemann ble det for første og eneste gang benyttet publikumsavstemning i kombinasjon med en jury.
Utdelingen ble overført direkte på NRK TV og NRK P1. Knut Borge var programleder for femte gang, mens Jens Wendelboe ledet orkesteret for fjerde gang.


== Vinnere ==


== Øvrige nominerte ==
Kvinnelige artist:

Kari Bremnes – Gåte ved Gåte
Mari Boine – LeahkastinMannlige artist:

Sigvart Dagsland – Stup
Steinar Albrigtsen – The TrubadourGruppe:

Eriksen – The Water Is Wide
The September When – HuggerMuggerFolkemusikk/gammaldans:

Knut Hamre – Fargespel
Sigmund Eikås – JølstrinJazz:

Jan Erik Vold – Obstfelder live på Rebekka West
The Brazz Brothers – All IncludedKlassisk musikk/Samtidsmusikk:

Anne-Lise Berntsen/Borealis Ensemble/Christian Eggen – Arnold Shönberg-Pierrot Lunaire op. 21, string quartet op.10
Mariss Jansons/Frank P. Zimmermann/Wayne Marshall/Oslo Filharmoniske Orkester – Saint-Saëns-Symfoni no. 3 og fiolinkonsert no. 3Barneplater:

Geirr Lystrup – Brakar og Johanna
Maj Britt Andersen – Rippel RappelBeste låt:

Frode Alnæs/Sidsel Endresen v/Dance with a Stranger – «Only Love»
Frode Alnæs/Øivind Elgenes/Ivar Dyrhaug v/Dance with a Stranger – «Long December Nights»Årets album:

Lynni Treekrem – Tusenfryd
Kari Bremnes – Gåte ved GåteBeste nykommer:

Lars Bremnes Band – Stjernesukkertøy
Stella Getz – Forbidden DreamsÅrets spellemann

Dance with a Stranger
Sissel Kyrkjebø
deLillos
Trine Rein


== Eksterne lenker ==
«NRK TV - Se Spellemannprisen 1994». NRK TV. Besøkt 25. mars 2016. 
Spellemannprisens arkiv
TAG Heuer

TAG Heuer S.A. er et sveitsisk selskap som designer, produserer og markedsfører armbåndsur og motetilbehør, samt Tag Heuer-merkede briller og mobiltelefoner produsert på lisens av andre selskaper.
TAG Heuer begynte som Uhrenmanufaktur Heuer AG, grunnlagt i 1860 av Edouard Heuer i St-Imier, Sveits. I 1985 kjøpte TAG Group en majoritetsandel i selskapet, og dannet TAG Heuer. I 1999 ble TAG Heuer kjøpt opp av det franske luksusvarekonglomeratet LVMH.Navnet TAG Heuer kombinerer initialene i «Techniques d'Avant Garde» og grunnleggerens etternavn.


== Motorsport ==
I 2016 gikk TAG Heuer inn i et partnerskap med Formel 1-teamet Red Bull Racing. Som følge av partnerskapet skal Red Bull kjøre med TAG Heuer-merkede motorenheter, produsert av Renault.TAG-gruppen var også involvert i Formel 1 på 1980-tallet, men da bare som TAG, med motorer levert av Porsche.


== Referanser ==


== Eksterne lenker ==
Offisielt nettsted 
(en) TAG Heuer – kategori av bilder, video eller lyd på Commons
Fylkesvei 5710

Fylkesvei 572 (Fv572) går mellom Dyrstad og Svelgen i Bremanger kommune i Sogn og Fjordane. Veiens lengde er 8,1 km.


== Kommuner og knutepunkter ==

 BremangerNesbøvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv572
(no) Statens vegvesen – trafikkmeldinger
Slush

Slush er en blanding av vann og fruktsirup med konsistens som issørpe, som også kan ses på som en type «snø med smakstilsetning» og som selges i kiosker og utslagsteder. Slush-njoy.no  og wero er to kjente slushmerker i Norge. Slush kan tappes fra spesielle slushmaskiner.
Johan Kriek

Johan Kriek (født 5. april 1958 Pongola i Sør-Afrika) er en sørafrikansk/amerikansk tidligere profesjonell tennisspiller. 
Kriek flyttet til Naples i Florida da han ble profesjonell tennisspiller i 1978. Han ble amerikansk statsborger i august 1982. I løpet av sin tenniskarriere vant han 14 single- og 8 doubleturneringer. Han vant to Grand Slam-titler i single, begge i Australian Open, i 1981 og 1982, og ved begge tilfellene møtte han Steve Denton i finalen. 


== Grand Slam-titler ==
 Australian Open:
Single menn – 1981 (han beseiret Steve Denton med 6-2, 7-6, 6-7, 6-4 i finalen)
Single menn – 1982 (han beseiret Steve Denton med 6-3, 6-3, 6-2  i finalen)


== Referanser ==


== Eksterne lenker ==
(de) Johan Kriek – Munzinger Sportsarchiv 
(en) Johan Kriek – ATP-touren 
(en) Johan Kriek – ITF Tennis
Hermafrodittisme

Hermafrodittisme eller tvekjønnethet er situasjonen der et individ har to sett kjønnsorganer, et for hvert kjønn. Et slikt individ kalles hermafroditt. Ordet er hentet fra navnet på det mytiske vesenet Hermafroditos, som var avkommet til Hermes og Afrodite. Hos mennesker og andre pattedyr og hos fugler er hermafrodittisme svært sjelden og regnes som en sykdom.


== Tvekjønnede planter og dyr ==

Hos en god del dyr og mange planter er hermafrodittisme det normale. En grov beregning antyder at 65 000 av kjente dyrearter er tvekjønnede. Om man regner med omkring 1,2 millioner beskrevne arter, er rundt 5% av dem tvekjønnede. Hermafrodittisme er imidlertid ikke kjent hos leddyr (som er den klart største dyregruppe), slik at blant de resterende litt over 30 rekkene er omkring en tredel tvekjønnede. De fleste tvekjønnede dyr kan befrukte seg selv, med selvbefruktningsrater son varierer fra 0 til 100%. Raten av selvbefruktning hos tvekjønnede dyr er tilsvarende den hos planter, noe som tyder på at de samme evolusjonære prosessene virker på selvbefruktning hos dyr og planter.I botanikken brukes begrepet hermafroditt til å beskrive en blomst som både har pollenbærere (hanlige) og fruktlegeme (hunlige) i samme blomst. Dette er ganske vanlig hos hageplanter. En annen situasjon som likner mer på tvekjønnethet slik det vanligvis forekommer i dyreriket er planter som er sambu, der adskilte hanlige og hunlige blomster vokser på samme plante. Slike planter er særlig vanlige hos bartrær, men forkommer bare hos 7% av blomsterplanter.


=== Sekvensiell hermafrodittisme ===
Mange dyr fødes som et kjønn, men bytter kjønn når de blir eldre. vanligvis er de hanner som unge (slik som reker og mange akvariefisk), og blir først hunner når de har nådd en viss alder eller kroppsstørrelse. Hos leppefisker slik som rødnebb/blåstål er derimot de fleste individene født som hunner, og den største i flokken bytter til hann. Enkelte arter kan bytte kjøn begge veier, avhengig av den sosiale situasjonen.Kjønnsbytte i voksen alder forekommer hos mange beinfisk, maneter, snegler og enkelte blomsterplanter. Slike kjønnsbytter henger ofte sammen med at hva som er den beste livshistoriestrategien varierer med kroppstørrelsen hos individet.


=== Samtidig hermafrodittisme ===

En samtidig eller simultan hermafroditt er et individ der et individ har begge kjønn samtidig. Mange av de vanligste dyretypene er samtidige hermafroditter, slik som metemarker og mange snegler.
Både dyr og planter med slike systemer vil kunne befrukte seg selv. Hos den frittlevende rundormen Caenorhabditis elegans skjer nesten all formering ved selvbefruktning, med ikke mer en 1% foregår ved krysning med andre individer. I den andre enden av skalaen finner vi havabbor-slekten Hypoplectrus der individene bytter på å spille rollen som hunn og hann, slik at befruktingen er mellom individer.


== Se også ==
Kjønn
Interseksualitet


== Referanser ==
Grønnestad

Grønnestad er et navn som stammer blant annet fra Bokn, fra gårdene nordre og søndre Grønnestad. Benyttet som familienavn fra 1930-tallet. Endre Grønnestad grunnla en av Stavanger viktigste brislingfrabrikk.
Fylkesvei 5982

Fylkesveg 5982 går mellom Kyrkjesylte og Øvstedalen i Vestnes.
Frem til 2019 hadde veien betegnelsen Fv164.


== Kommuner og knutepunkter ==

 VestnesØvstedalsvegen 


== Referanser ==


== Eksterne lenker ==
Vegvesenets vegkart
Vegliste Møre og Romsdal oktober 2017

(no) Statens vegvesen – trafikkmeldinger Fv5982
(no) Statens vegvesen – trafikkmeldinger
Mr Slush

Mr Slush er et av Norges mest kjente slushmerker. Merket blir produsert av Slush Distribusjon AS i Stavanger og solgt over hele landet. Mr Slush blir produsert med en rekke forskjellige smaker, blant annet cola, jordbær og blå bringebær.
Steve Denton

Steve Denton (født 5. september 1956 i Kingsville i Texas) er en tidligere profesjonell amerikansk tennisspiller. 
Denton var som best i 1983 han var da nummer 12 på rankingen over verdens beste mannlige singlespillere og som nummer 5 i double. Han var en hardtslående mann og hans serve ble målt til 222 km/t (138 mph) i 1984, en rekord som sto seg i tretten år og ble slått av Mark Philippoussis i 1997.
Ha spilte seks singlefinaler hvorav to Grand Slam, i 1981 og 1982 i Australian Open, han tapte begge GS-finalene til Johan Kriek. I løpet av sin tenniskarriere vant han 18 doubleturneringer og hans eneste Grand Slam-tittel kom i US Open i 1982 i double i par med Kevin Curren.


== Grand Slam-titler ==
 US Open:
Double menn – 1982 (sammen med Kevin Curren)


== Referanser ==


== Eksterne lenker ==
(de) Steve Denton – Munzinger Sportsarchiv 
(en) Steve Denton – ATP-touren 
(en) Steve Denton – ITF Tennis
Odd Reitan

Odd Reitan (født 1951) er en norsk direktør, gründer og musiker. Han er mest kjent for å ha startet butikkjeden REMA 1000.
Reitan har vært kjøpmann hele livet og har sittet som adm.dir. og styreleder for morselskapet Reitangruppen AS, og styreformann for alle forretningsområdene. Han åpnet han sin første forretning i 1972.
Han har utdannelse fra Norsk Kjøpmannsinstitutt.


== Karriere ==
Den første dagligvarebutikken i Reitangruppen, O. Reitan Kolonial, ble etablert i Trondheim i 1948 av Margit og Ole Reitan. Deres sønn, Odd Reitan, begynte allerede i ung alder å arbeide i denne butikken og utviklet derigjennom en ambisjon om å bygge opp en større dagligvarekjede basert på et lavpriskonsept. Den første ekspansjonen fant sted i 1972 da Odd Reitan åpnet AS Sjokkpris i Trondheim, noe som senere ble etterfulgt av ytterligere fem butikker i Trondheimsområdet i perioden 1973–1979.
Ideen om å skape noe mer enn en lokal dagligvarekjede ble unnfanget under en europeisk studietur som Ole og Odd Reitan foretok, hvor de for første gang ble presentert for større og mer velutviklede lavpriskjeder. Tilbake i Norge ble erfaringen lagt til grunn for et franchisebasert lavpriskonsept, skreddersydde for det norske markedet. Basert på dette nye konseptet ble den første REMA 1000-butikken åpnet i Trondheim i 1979.
I 2001 ble det gjennomført en fusjon mellom Narvesen ASA og REMA 1000 International AS. Både Narvesen og REMA 1000 International hadde gjennom målrettet og langsiktig satsing opparbeidet seg betydelig markedsposisjoner innen sine respektive segmenter i Norge. Med et solid fotfeste i hjemmemarkedet har nordisk og internasjonal vekst vært ansett som et sentralt satsingsområde for begge selskapene. Fusjonen bidro i stor grad til fellesambisjonen om å danne et norskbasert selskap som kan spille en aktiv rolle i restruktureringen av den nordiske og internasjonale handelsnæringen.
Reitangruppens eiendomsvirksomhet ble etablert i 1977. Siden 1995 har Reitan Eiendom AS vært et rendyrket eiendomsselskap. Ifølge tidsskriftet Kapital hadde Reitan en formue på 44,5 milliarder norske kroner i 2020.Rema har siden 1990-årene vært styrt fra Lade gaard, som Odd Reitan kjøpte fra Trondheim kommune for 12 millioner kroner i 1992.


== Annet ==
Reitan er skilt og har to sønner, Magnus Reitan og Ole Robert Reitan.
Han er kjent som tilhenger av Paul McCartney og Eric Clapton, og spilte selv orgel i popgruppa Mewsick Group fra 1965 til 1966 og deretter i dansebandet Four Jets fra 1967 til 1968.


=== Diskografi ===
Columbia: Pop '67 (1967)
Solid Rock: Trondhjæm, Trondhjæm (1987)
Igloo Records: Raveyard Paradise – Norsebeat Flashbacks 1964–1967 (1995)
Backstage Records: Norsk Rocks Skattkammer vol 1 (2001)
NRK/Universal Music: Norsk Rocks Historie Vol. 3: Beatgrupper 1964–1967 (2004)


== Referanser ==


== Eksterne lenker ==
 (en) Odd Reitan – kategori av bilder, video eller lyd på Commons
NRK Trøndelag

NRK Trøndelag er NRKs største produksjonsmiljø utenfor Marienlyst for riksproduksjon av radio, tv og nettinnhold, samt NRKs distriktskontor i Trøndelag fylke. Sistnevnte ble etablert gjennom sammenslåing av tidligere NRK Nord-Trøndelag og NRK Sør-Trøndelag.
Hovedkontoret ligger i bydelen Tyholt i Trondheim, ved foten av Tyholttårnet. NRK Trøndelag er hovedsete for radioens NRK P1 og NRK P1+, har den største avdelingen for radioens ungdomskanal NRK P3, og har et særskilt ansvar for vitenskap og livssyn. NRK Trøndelag er også hovedkontor for NRKs regionale sendeflate i radioens P1 og TV-kanalen NRK1 (Midtnytt). Fra 1. januar 2021 overtok Eivind Undrum Jacobsen jobben som ny regionredaktør for NRK Trøndelag og erstattet Sigrid Gjellan. Administrasjonssjef er Jo Ragnar Tremoen.


== Fjernsyn ==
Newton
Den magiske laben
Ane vs dyrene
Midtnytt
Ikke gjør dette hjemme
Norges tøffeste
Tore på sporet
NRK Unormal
Jens i villmarka
Gudstjenester
Tidsbonanza


== Radio ==
Aktualitetsprogrammet Dagens
På dansefot
Landsmøte
Påskelabyrinten (i påsken)
Are og Odin
Kveldsåpent
NattradioenProgrammer på NRK P3 produsert på Tyholt:

Heia Fotball
Filmpolitiet
NRK Urørt
P3nyheter
P3 Dokumentar
Absolutt fredag
NRK mP3Et utvalg tidligere P3-programmer laget på Tyholt: 

Ken eller Torkil
Osenbanden
Banden
Verdens Rikeste Land
Norske Tilstander


== Referanser ==


== Litteratur ==
Arnulf Grut: Lyd på lufta – liv i kulissene


== Eksterne lenker ==
Nettportal: nrk.no/trondelag NRK Trøndelag
NRK Trøndelags historie
Lyd på lufta – liv i kulissene
Skråplan

Skråplan eller rampe har flere betydninger.  

I fysikk er et skråplan, bokstavelig talt, et plan som står på skrå, at det har en hellende vinkel.  Dette fysiske prinsippet utnyttes til å løfte gjenstander og til kiling.  Det kan få gjenstander til å skli eller trille i den retningen hvor punktet på planet er lavest.
I overført betydning sier man at man er kommet på skråplan.  Skråplan betyr i denne sammenheng moralsk forfall, som å komme på skråplan eller å komme på avveie.


== Se også ==
Bilrampe
Fylkesvei 5633

Fylkesvei 5633 (Fv303) går mellom Dalåkre i Seimsdalen og Årdalstangen i Årdal kommune. Veiens lengde er 6,5 km
Veien går i tunnel fra Årdalstangen til Seimsdalen, og videre opp dalen til Dalåkre. Mellom Årdalstangen og Seimsdalen ble veien åpnet i 1969. Opp dalen til Dalåkre ble veien bygd alt i 1957.Frem til 2019 hadde veien betegnelsen fylkesvei 303 (Sogn og Fjordane).


== Kommuner og knutepunkter ==

 ÅrdalDalavegen 

 Seimsdalstunnelen (1515 m)   (3,3 m)Seimsdalsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5633
(no) Statens vegvesen – trafikkmeldinger
Denny Landzaat

Denny Landzaat (født 6. mai 1976 i Amsterdam) er en nederlandsk fotballspiller som for øyeblikket spiller for Twente.


== Klubbkarriere ==
Landzaat startet proffkarrieren Ajax Amsterdam, og har senere spilt for de nederlandske klubbene MVV Maastricht, Willem II og AZ Alkmaar. 
Sommeren 2006 ble Landzaat solgt til den engelske Premier League-klubben Wigan Athletic, hvor han ble i to sesoner før turen gikk videre til Feyenoord. Rett før overgangsvinduet stengte den 31. august 2010 ble Lanzatt klar for Twente etter å ha vært kontraktsløs en kortere periode.


== Landslagskarriere ==
Landzaat spilte for Nederlands landslag, og deltok blant annet i VM 2006, der han kom innpå i tre av lagets fire kamper. I perioden fra 2001 og frem til 2008 fikk han tilsammen 38 landskamper og ett mål.


== Referanser ==


== Eksterne lenker ==
(en) Denny Landzaat – FIFA 
(en) Denny Landzaat – UEFA 
(en) Denny Landzaat – Transfermarkt 
(en) Denny Landzaat – Transfermarkt (manager) 
(en) Denny Landzaat – national-football-teams.com 
(en) Denny Landzaat – WorldFootball.net 
(en) Denny Landzaat – Soccerbase.com 
(en) Denny Landzaat – FootballDatabase.eu 
(en) Denny Landzaat – Soccerway 
(en) Denny Landzaat – EU-Football.info 
Artikkel i Berliner Zeitung
Spellemannprisen 1993

Spellemannprisen 1993 var den tjueandre utgaven av Spellemannprisen. Utdelingsseremonien fant sted lørdag 12. mars 1994 i Maihaugsalen på Lillehammer. The September When ble Årets spellemann, mens Trine Rein ble årets nykommer og Leif Ove Andsnes vant klassen kammermusikk for tredje gang på rad. 
Dette året ble det for femte og siste gang delt ut pris i klassen underholdning, som for anledning hadde skiftet navn til underholdning og dansemusikk. (Klassen gjenoppstod under navnet dansemusikk tre år senere, under utdelingen av Spellemannprisen 1996.) Klassen som tidligere hadde gått under navnet country og senere roots-musikk, hadde ved utdelingen av Spellemannprisen 1993 fått navnet roots & country.
Utdelingen ble overført på NRK TV med Knut Borge som programleder og Jens Wendelboe som orkesterleder. Det var meldt på 258 bidrag til konkurransen om Spellemannprisen 1993.


== Vinnere ==


== Øvrige nominerte ==
Pop:

The Rambelins – Into the Woods
a-ha – Memorial BeachRock:

Clawfinger – Deaf, Dumb, Blind
Motorpsycho – Demon BoxFolkemusikk/gammaldans:

Bukkene Bruse – Bukkene Bruse
Mari Eggen / Helene Høye – Sprell levandeJazz:

Totti Bergh / Plas Johnson – On the trail
The Real Thing – ...in New YorkRoots & country:

Stephen Ackles – Let's Keep the Night
Somebody's Darling – Somebody's DarlingUnderholdning og dansemusikk

Øystein Wiik – Stage
Roar Engelberg & Primas – Café EuropaKammermusikk:

Leif Ove Andsnes / Lars Anders Tomter – Brahms ;Sonaterfor bratsj og piano, op.120
Per Vollestad / Sigmund Hjelset – Grieg; RomanserOrkestermusikk:

Oslo Filharmoniske Orkester / Mariss Jansons – Dvorák; Symfoni 7 & 8
Oslo Filharmoniske Orkester / Mariss Jansons – Stravinskij; Vårofferet-Petrusjka (1947 suite)Visesang:

Bjørn Eidsvåg – Allemannsland
Jan Eggum – Nesten ikke tilstedeÅpen klasse:

Knut Reiersrud – Tramp
Tango for 3 – SoledadBarneplater:

Helge Iberg m/fler – Alice lengter tilbake
Marianne Krogness – På frifot


== Referanser ==


== Eksterne lenker ==
«NRK TV - Se Spellemannprisen 1993». NRK TV. Besøkt 25. mars 2016. 
Spellemannprisens arkiv
Quantel

Quantel er en britisk bedrift med hovedkvarter i Berkshire som designer digitalt produksjonsverktøy for fjernsyns- og filmindustrien.  De produserer fortrinnsvis redigerings- og effektverktøy for etterarbeidet av film og videoproduksjon.  Det er ulike versjoner av Quantels redigeringsplatform, blant annet Qedit, som er en meget avansert redigeringsplattform, og Qcut som er en enklere og langt billigere utgave.  Utstyret brukes også i Norge, blant annet i NRK og TV 2.
Selskapet ble grunnlagt i 1973. Navnet Quantel er en forkortelse for Quantised Television.


== Eksterne lenker ==
Quantel